יוסי סוכרי

יוסי סוּכָּרִי (נולד ב-19 באפריל 1959) הוא סופר ישראלי.

 ביוגרפיה 

בנם של מרדכי סוכרי וונדה סוכרי לבית סבן. גדל בפרדס כץ וברמת גן, ובהיותו בן תשע עבר עם משפחתו לצפון תל אביב. למד בבית הספר היסודי בר-כוכבא ובתיכון חדש בתל אביב, עזב את לימודיו התיכוניים וניגש לבחינות הבגרות בעצמו. היה כדורסלן בצעירותו בנבחרת הקדטים של ישראל ובנבחרת הנוער של מכבי תל אביב.
למד בחוג לפילוסופיה ובמכון להיסטוריה ופילוסופיה של המדעים והרעיונות על-שם כהן באוניברסיטת תל אביב.

במהלך השנים לימד במוסדות שונים: באוניברסיטה הפתוחה, מכללת שנקר, המכללה למינהל, בצלאל, קמרה אובסקורה, אוניברסיטת בן-גוריון ובית הספר לאמנויות מנשר.
בנוסף, מלמד Story Telling כחלק מלימודי תואר שני של המחלקה למנהל עסקים - אוניברסיטת תל אביב ומרצה לפרנסתו בחברות ובארגונים.

פרסם מאמרים פובליציסטיים בנושאים פוליטיים, מדיניים וחינוכיים בעיתונים שונים, בעיקר בעיתון "הארץ".

נשוי ליעל ויסבורד, נכדתו של ישראל סחרוב.

פרסים
 2014 - פרס ברנר
 2015 - פרס המכון הישראלי בוושינגטון
 2015 - פרס ראש הממשלה
 2017 - אות הוקרה מטעם קואליציית "ליבי במזרח".

ספריו
אמיליה ומלח הארץ, הוצאת בבל, 2002: ספר אוטוביוגרפי המספר על היחסים בין נכד לסבתו, על רקע המתח האתני והכלכלי במדינת ישראל ועוסק בקשר של שניהם לזהות הישראלית והיהודית והמזרחית שלהם ושאלת השייכות למדינת ישראל. זהו מסע של ילד מהרגע שגדל כילד מזרחי בפרדס כץ ומתאר את תחנות החיים שלו, על רקע צבא, אוניברסיטה וחייו מחוץ לישראל.

זוהי הפעם הראשונה בספרות העברית שדמות האישה המזרחית מוצגת כמי שמפנה עורף למטבח, כבעלת חשיבה מופשטת, כאישה קרה ולא חמה, היודעת עברית על בוריה ובנוסף לכל זאת היא ניצולת מחנה הריכוז ברגן-בלזן. כל זה מנוגד לסטריאוטיפ של האישה המזרחית, כחמימה, פולקלוריסטית, כפי שנהוג גם להציגה בספרות העברית.

פביאנה חפץ כתבה על הספר:
.

תורגם לצרפתית וראה אור בשנת 2006 בהוצאת "acte sud".
 מקלטור, הוצאת ידיעות אחרונות, 2005: מספר על אדם שאינו מסוגל לחיות בישראל בשל השחיתות והכיבוש, אולם גם אינו יכול להתנתק ממנה לאור תחושה מסוימת של שייכות ועל רקע האנטישמיות מחוץ לישראל. הוא נדחף למצוא מקלט בתוך ישראל, מקלט שהוא גם פיזי ובעיקר מטפורי, ומנהל את חייו בתוך המקלט הזה.
 לא תקין רומנטית, חרגול/עם עובד, 2008: סיפור אהבה בין מורה בשנות החמישים לחייה לתלמיד בן שמונה עשרה. מבעד לסיפור האהבה שנרקם ביניהם נחשפים הכשלים של מערכת החינוך הישראלית.
 בנגאזי-ברגן־בלזן , עם עובד, 2013: עוסק בשואת יהודי לוב. הספר נכלל בתוכנית הלימודים לחטיבה העליונה ללימודי בגרות.
על ספר זה זכה סוכרי בפרס ברנר, מנימוקי השופטים: קולו הייחודי של יוסי סוכרי מספר בעלילה סוחפת, שגיבורתו היא בחורה צעירה, את גורלה של יהדות לוב בשואה. הוא פותח צוהר לקהילה יהודית עתיקה, כור היתוך של תרבויות, ושל שפות שונות (איטלקית, עברית וערבית-יהודית), יצירה שהיא נדבך חשוב בספרות העברית."

הרומן "בנגאזי-ברגן־בלזן" עובד למחזה והוצג בתיאטרון לה מאמא בניו יורק במרץ 2017.
הרומן עובד בידי הבמאית והמפיקה מיכל ג'מילי והמחזאי והבמאי להב תימור. מעצב הסאונד הוא אבי בללי. בהצגה שיחק גם השחקן מוחמד בכרי.
אמזלג, עם עובד, 2019.
לראות את הים, עם עובד, 2023.
ספריו של יוסי סוכרי נלמדו באקדמיה, בין היתר נעשתה עבודת מאסטר על ספריו: 'אמליה ומלח הארץ, וידוי' ו'מקלטור' על ידי הסטודנט מוחמד איברהים מאוניברסיטת מנסורה שבמצרים. 

נובלה
על ספריו אמליה ומקלטןר 
 האפשרות, פורסמה בכתב העת "La Passe de midi". המגזין הספרותי הצרפתי "לה פאס דה מידי" הזמין מסופרים ים תיכוניים, מארצות שונות טקסטים שמתרחשים ב-20 בינואר על "הים תיכוניות", הנובלה של סוכרי נבחרה על ידם.

קישורים חיצוניים







 אלי אשד, יוסי סוכרי ושאלת האישה המזרחית האינטליגנטית, באתר "אימגו"




מכתביו:

 קטע מתוך הספר "לא תקין רומנטית", באתר "טקסט"


על כתביו:
 מאמרי ביקורת על הספר "אמיליה ומלח הארץ. וידוי", באתר "מכונת קריאה"
 רות אלמוג, יש לפרדס כ"ץ סופר משלה, באתר הארץ 1 בינואר 2003
 מתי שמואלוף, ממרחב בינארי למרחב שלישי: קריאה מחודשת בשתי הנובלות של יוסי סוכרי, 5 באוגוסט 2007
  - על ספרו "מקלטור"
  - על ספרו "לא תקין רומנטית"
 אריק גלסנר, ביקורת על "לא תקין רומנטית", של יוסי סוכרי, הוצאת "חרגול", ביקורות ספרות - מעריב, 9 במאי 2009
 חביבה פדיה, בנגאזי-ברגן-בלזן: על רגעים אבודים בזמן של המדוכאים, באתר העוקץ, 24 בנובמבר 2013


 ניסים כץ, שואה, אוניברסליות והומניזים / על "בנגזי - ברגן - בלזן" של יוסי סוכרי, באתר יקום תרבות, 12 בנובמבר 2013
 אפרת שני־שטרית, מורה להיסטוריה חסרה, מוסף שבת של מקור ראשון, 1 בינואר 2017




 מירב גולן, אמזלג / יוסי סוכרי, באתר הידברות, 7 ביולי 2019
 קרן אגמון, אמזלג/ יוסי סוכרי, בלוג באתר סלונה, 24 באוגוסט 2019
 ליסה פרץ, בריאיון רדיו על "אמזלג" ועל כתיבתו, באתר כאן
 הני זובידה, ריאיון על אמזלג, בתוכנית "משכן לילה", בערוץ הכנסת (החל מדקה 43:50)
 אמזלג מחפש משמעות, בתוכנית "מה שכרוך"
 השאלון של העוקץ: יוסי סוכרי, באתר העוקץ, 6 באוגוסט 2019
 אריק גלסנר, בקצרה על ספרים שקראתי לאחרונה, בבלוג "מבקר חופשי", 5 באוקטובר 2019
אדמית פרא, על קצה האמזלג, ביקורת בבלוג אדמה, 14 באוקטובר 2019






 דורון מזרחי, קריאה נוספת ב”אמיליה ומלח הארץ. וידוי” של יוסי סוכרי במלאת 20 שנה להוצאתו לאור, באתר יקום תרבות, 17 ביוני 2023
 נעמה ישראלי, חייהם בראי מותם, על "לראות את הים", פנס מוסף לביקורת ספרות, ספטמבר 2023.

הערות שוליים

קטגוריה:סופרים כותבי עברית
קטגוריה:סופרים ישראלים
קטגוריה:זוכי פרס ברנר
ישראל
קטגוריה:משפחת בן-טובים
קטגוריה:בוגרי אוניברסיטת תל אביב
קטגוריה:זוכי פרס היצירה לסופרים ומשוררים
קטגוריה:בוגרי תיכון חדש
קטגוריה:ישראלים שנולדו ב-1959